Sellele pole ilmselt enam midagi lisada. Lisaks ärihuvidele Venemaal on Linden nüüd ka valetamisega vahele jäänud - nii nagu Eestis mittekodanikele valimisõiguse suhtes. Ei saa ainult aru, miks Silver Meikar korraga teda nii agaralt kaitsma on asunud. Üks pahatahtlik inimene ütles, et kui Lindeni patud avalikkuse ette toonud Mihkelson kuulunuks Reformierakonda, oleks Meikar talle hosiannat laulnud, nüüd sõidetakse Mihkelsonile aga  sisse. Mina sellist käitumist Meikari poolt ei usu. Tõenäosem on, et Meikari meelest teeb Mihkelson Lindenile ülekohut ning nii tuleb Meikaril Lindenit kaitsta - kust muidu Linden Eestist sõpru leiaks. Pole midagi teha, maitse üle ei vaielda.